ВИСШ АДВОКАТСКИ СЪВЕТ

И

ЦЕНТЪР ЗА ОБУЧЕНИЕ НА АДВОКАТИ „КРЪСТЮ ЦОНЧЕВ“

**ДНИ НА АДВОКАТИТЕ -31 МАЙ- 3 ЮНИ 2018 ГОДИНА**

–––––––––––––––––––––––––––––––––––––––––––––––––––––––––––––––––––––––––––

**ПРАВИЛА**

**ЗА ПРОВЕЖДАНЕ НА СЪСТЕЗАНИЕ ЗА РЕШАВАНЕ НА ГРАЖДАНСКОПРАВНИ КАЗУСИ**

 ДАТИ НА ПРОВЕЖДАНЕ 1 И 2 ЮНИ 2018

1. ­УЧАСТНИЦИ В СЪСТЕЗАНИЕТО

Срок за заявяване на участие- 20 май 2018 година в ЦОА „Кръстю Цончев“

В състезанието участват отбори, предварително заявили своето участие с брой и имена на адвокатите . Един отбор се състои от 2 до 5 участника на възраст до 40 години.[[1]](#footnote-1)

1. ФОРМАТ НА СЪСТЕЗАНИЕТО

Състезанието се провежда в два кръга- първи кръг и финал. На финала се явяват двата отбора, получили най-много точки.

Първият кръг се провежда по едно и също време за всички участващи отбори, като им се осигурява място за обсъждане ,в което отборите да не контактуват помежду си и с други лица .

Позволява се използването на нормативни актове, съдебна практика и правно-информационни системи.

1. ЖУРИ

Журито на първия кръг се състои от Красимир Влахов- съдия от ВКС - председател, адвокат Любомир Денев – член на УС на ЦОА и адвокат Мария Димитрова – секретар на Адвокатски съвет –Варна .

За финалния кръг към журито се включват още двама адвокати с практика в различни области гражданското право, определени от организаторите.

1. ОРГАНИЗАЦИЯ НА КРЪГОВЕТЕ

 4.1 ПЪРВИ КРЪГ

На отборите се представя в писмен вид казус. Казусът се представя на всички отбори в предварително обявен час на 31 май 2018 г.

Приема се, че фактите в него са се случили по начина, който е описан в съдържанието му. Отборите нямат право да добавят в казуса факти или да развиват тези, на базата на непосочени в казуса обстоятелства.

Отборите следва да изготвят изложение на основанията за допускане на касационно обжалване. Писмените изложения се представят на журито на 1 юни в часа, в който се представят отговорите и на участниците в състезанието за решаване на наказателноправен казус. Журито се запознава с изложенията в рамките на 30 минути .

След изтичане на 30 минути, всички отбори се явяват пред журито, което може да зададе уточняващи въпроси по отговорите на някои или на всички отбори.

* 1. ФИНАЛЕН КРЪГ

На класиралите се за финала два отбора се представя казус и се изтегля жребий, според който се определя процесуалното им качество – ищец или ответник.

Финалът се провежда във формат на симулиран съдебен процес на първо по делото заседание.

Всеки отбор излага основна теза в рамките на 30 минути .

След представяне на тезата на ищеца ,ответникът има право на 5 минути консултации между членовете на отбора за съобразяване на тезата на ищеца. През това време отборите, журито и зрителите не напускат залата.

Тридесетте минути на ответника започват да текат след 5-те минути консултации.

След излагане на основните тези, ищецът и ответникът имат право на кратки становища по противниковата теза в рамките на по 3 минути за всяка страна.

Вътрешното разпределение на времето за изказване на членовете на отбора и преценката дали всички или само някои ще се изказват, се решава от всеки отбор.

1. ПРАВИЛА ЗА ЖУРИТО

5.1 ПЪРВИ КРЪГ

Журито се запознава с писмените работи на отборите.

След изчерпване на уточняващите въпроси журито се оттегля за определяне на двата отбора, участващи на финалния кръг, като съобщава на участниците часа, в който ще обяви резултата от първия кръг.

Журито прилага следните критерии:

а/ Правилно позоваване на приложимите правни норми и съдебна практика, включително относимата такава на ЕСПЧ и СЕС

б/ Правилно използване на юридическата терминология

в/ Правилно възприемане и логичен анализ на всички факти по казуса

г/ Последователност и логическа връзка на аргументите

д/ Аргументирани отговори на поставените от журито въпроси

Всеки един от критериите се оценява с точки от 1 до 20 , като максималният брой точки е 100.

Решенията на журито се вземат с мнозинство от членовете му и се излагат от председателя пред отборите. При обявяване на решението се съобщава общия брой точки на всеки отделен отбор.

За финалния кръг се класират двата отбора, събрали най-много точки.

 5.2. ФИНАЛЕН КРЪГ

Журито изслушва тезите на двата отбора.

След съвещание журито прилага при оценката следните критерии:

а/ Убедителност на защитаваната теза и съответствие с доктрината и съдебната практика

б/ Използване на фактите по казуса в тяхната цялост и извършване на правилен юридически анализ

в/ Правилен подбор и анализ на доказателствата в подкрепа на поддържаната теза

г/ Ораторски умения

д/ Бързина и адекватност в реакциите

Всеки един от критериите се оценява с точки от 1 до 20 , като максималният брой точки е 100.

Решенията на журито се вземат с мнозинство от членовете му и се излагат от председателя пред отборите. При обявяване на решението се съобщава общия брой точки на всеки отделен отбор.

За победител се обявява отборът, получил най-много точки.

1. ДОПЪЛНИТЕЛНИ ПРАВИЛА

Не се насърчава ползването на помощ от лица, невключени в отборите, провеждането на консултации по телефон, както и изнасянето на информация за хода на състезанието.

Журито запазва тайната на съвещанието и крайният резултат се обявява единствено от председателя на журито, който накратко обосновава решението на журито.

**Забележка** : Организаторите си запазват правото при необходимост да внесат промени в правилата, за което състезателите и журито ще бъдат своевременно и надлежно уведомени.

1. Организаторите поемат разноските на до трима участници от всеки отбор. В случаите на отбор с повече от 3 участника, разноските за останалите двама се поемат от изпращащата колегия [↑](#footnote-ref-1)